Je Estevenins, diz Put, de Levier, çay en arriers fiz mons. Hugon, chevalier, de cel maisme leu, fais savoir à touz... que je ay vendu, quitté et outroié permaignablement, pour moy et pour les miens, à la noble dame Lore, fame çay en arriers le noble baron Jehan, conte de Bourgoigne et signour de Salins, un prel assis ou terretoire de Levier, ou sentier d’Usies, liquex prel est appelez li prez Girardet, c’est à savoir pour six livres d’estevenens, lesquex six livres je ay heu et receu de la devantdite dame en bons deniers nombrez; et ay promis, par ma foy doné corporelment, garantir ledit prel à ladite dame et es suens contre toutes genz. En tesmoignaige de laquel chose, je, lidiz Estevenins, ay fait metre en ces presentes lettres le seal de religious home Girart, priour de Meges... L’an Nostre Signour qui corroit par mil dous cenz septante et cinc, ou mois de juinc.